દરરોજ પાણી આ શાળાના વિદ્યાર્થીઓ ભરે છે. શિક્ષકોને બોર્ડ પર તારીખ લખવામાં પણ રસ ન હોય તેમ તારીખ અને વારના આંક એક ભૂંસી નાખે છે અને બીજા દીવસે ફકત એક આંક લખવાના હોવા છતાં લખતા નથી. એકબાજુ મિશન વિદ્યાની કામગીરી ચાલે છે. છતાં શાળાઓમાં શિક્ષકો સમયસર પહોંચતા નથી. તાલુકા પ્રાથમિક શિક્ષણ અધિકારી રમેશભાઇ રાઠવાના જણાવ્યું હતું કે શાળામાં રજા રિપોર્ટ મુક્યા વગર ગેરહાજર શિક્ષકો અને રજા રિપોર્ટ મુક્યો તો કોને જાણ કરી તે બાબતની તપાસ કરીશું. વિદ્યાર્થીઓને જે પાણી ભરવાનું કામ કરાવ્યું તે બાબતની પણ શિક્ષકોને નોટિસ આપી ખુલાસો માંગીશું.